ดักจับแมลงวัน ฉีดยาไล่หรือกำจัดแมลงวัน ทำความสะอาดบ้าน ป้องกันแมลงวัน
อย่าไปคิดใช้ไม้ตีแมลงวัน เพราะคุณไม่ทันมันแน่นอน เปลี่ยนมาใช้อาวุธหนักอย่างเครื่องดูดฝุ่นดีกว่า เอาท่อต่อเครื่องดูดฝุ่น จากนั้นเล็งให้ดี แป๊บเดียวรู้เรื่อง ไม่ต้องวิ่งไล่ตามแมลงวันจนเสียเวลาไปทั้งวันแบบเปล่าประโยชน์ ถ้าไม่มีเครื่องดูดฝุ่นที่ใช้งานได้ดีๆ อาจจะใช้ไม้ตียุงแทน เพราะปล่อยกระแสไฟฟ้า ช็อตแมลงวันได้ผลกว่าฟาดเองเป็นไหนๆ ใช้นอกบ้านก็ได้ด้วย พอเข้าใกล้แมลงวันแล้วก็กดช็อต ที่เหลือก็แค่เก็บซาก เลือกภาชนะแบนๆ กว้างๆ เช่น จาน หรือจานรองแก้ว แมลงวันจะได้บินตรงไปติดกับ ให้ใช้น้ำส้มสายชูหมักจากแอปเปิ้ล 1 ช้อนโต๊ะ (15 มล.) ขึ้นไป ผสมกับน้ำยาล้างจาน 3 หยด น้ำยาล้างจานจะสลายแรงตึงผิว ทำให้แมลงวันจมแล้วบินขึ้นไปไม่ได้ น้ำส้มสายชูจะเป็นตัวล่อแมลงวันมา เพราะมีกลิ่นแอลเปิ้ลไซเดอร์หอมหวาน ถ้าไม่มีน้ำส้มสายชูหมักจากแอปเปิ้ล ให้ใช้น้ำยาล้างจานกลิ่นผลไม้แทน โดยแทนที่น้ำส้มสายชูด้วยน้ำเปล่าในสัดส่วนที่เท่ากัน แมลงวันบ้านกับแมลงวันผลไม้ชอบอะไรหอมๆ หวานๆ เลยให้เทน้ำ 1/3 ถ้วยตวง (80 มล.) ขึ้นไป ใส่ขวดโหลหรือแก้วทรงสูง แล้วผสมน้ำตาลประมาณ 4 กรัม ต่อมาใส่กรวยพลาสติกด้านบนของขวดโหลด รอจนแขกไม่ได้รับเชิญอย่างแมลงวัน ตามกลิ่นมาติดกับ  อาหารหรือเครื่องดื่มหวานๆ นี่แหละใช้ล่อแมลงวันได้ ถ้าไม่มีน้ำตาล อาจจะใช้น้ำผึ้ง ไวน์ หรือผลไม้ที่สุกจัดๆ ก็ได้ ยิ่งใส่ยีสต์เพิ่มเข้าไป แมลงวันจะไปไหนเสีย ถ้าจะทำกรวยเอง ให้ตัดกระดาษเป็นวงกลม แล้วตัดให้แหว่งเข้าไปเป็นสามเหลี่ยมที่ด้านหนึ่ง จากนั้นพับให้ปลาย 2 ด้านมาซ้อนทับกัน ก็จะได้กรวยปากกว้างประมาณ 0.4 - 0.5 นิ้ว (1 ซม.) สุดท้ายติดเทปกาวยึดไว้ อีกวิธีทำกรวยใช้เอง คือหั่นครึ่งขวดน้ำอัดลม เอาเหยื่อล่อใส่ที่ก้นขวด เอาฝาขวดออก คว่ำขวดท่อนบนลง แล้วเอาประกบกับขวดท่อนล่าง กระดาษดักแมลงวันเป็นแถบกาว เอาไว้ห้อยบริเวณที่แมลงวันชุม เช่น แถวๆ พัดลมและวงกบประตู พอแมลงวันบินจนเหนื่อย ก็จะไปเกาะพักตรงจุดแรกที่เห็น พอดักได้ตัวนึงแล้ว ตัวอื่นๆ ก็จะตามมา แค่ห้อยแล้วรออย่างเดียว  แถบกาวนี้เหนียวมาก เพราะงั้นต้องระวังอย่าเผลอติดผมตัวเอง ให้ห้อยแถบกาวนี้ในที่เปิดโล่ง พอแมลงวันมาติดเยอะๆ ก็แกะไปทิ้ง อาจจะดูแล้วน่าขนลุกหน่อย แต่บอกเลยว่าจำเป็น ถ้าไม่อยากให้แมลงวันมาบินว่อนในบ้านเต็มไปหมด ถ้าแมลงวันเยอะเป็นพิเศษ แกะของเก่าแล้วก็ติดแถบใหม่เข้าไปด้วย โดยเสียบตรงปลั๊กว่าง พอห้อยตะแกรงช็อตแมลงวันแล้ว แสงในตะแกรงจะล่อให้แมลงวันบินมาใกล้ ถ้าตัวไหนหลงเข้าไปในตะแกรง ก็จะตกลงมาตายที่จานรอง เก็บไปทิ้งและทำความสะอาดได้เลย เรียกว่าไม่ต้องลงแรงอะไร นั่งรอฟังเสียงแมลงวันบินชนตะแกรงดังเปรี๊ยะๆ อย่างเดียว  คุณจะได้ยินเสียงดังเปรี๊ยะ เวลาแมลงวันโดนช็อต บางคนเขาก็ว่าน่ารำคาญ ยิ่งถ้ามีแมลงวันเยอะเป็นพิเศษ ตะแกรงช็อตแมลงวันบางแบบก็เหมาะจะใช้นอกบ้าน โดยที่กล่องจะเขียนบอกไว้เลย จะใช้ได้ผลเป็นพิเศษถ้าอยู่ใกล้ๆ เพราะงั้นถ้าไม่ได้ใช้ ให้เอาออกก่อน จะได้ไม่เรียกแมลงวันมาเรื่อยๆ จะใช้ที่ช็อตแบบแสง UV ก็ได้ เพราะจะเงียบกว่าแบบที่เป็นไฟฟ้าตามปกติ โดยแมลงวันจะบินมาเกาะแผ่นกาว ก็เอาไปทิ้งแล้วเปลี่ยนใหม่ได้เรื่อยๆ แมลงวันและแมลงอื่นๆ จะแพ้ความร้อน เลยไม่เข้าใกล้พวกเครื่องเทศ ให้เทน้ำ 1 ถ้วยตวง (240 มล.) ใส่ขวดสำหรับฉีดพ่น แล้วผสมพริกป่นลงไป 1 ช้อนชา หรือประมาณ 2 กรัม ใช้ฉีดพ่นตามกรอบประตูและหน้าต่าง ป้องกันแมลงรำคาญต่างๆ  จะหั่นหรือบดพริกสด หรือใช้พริกป่นทำสเปรย์ไล่แมลงวันก็ได้ ถ้าพริกแห้งจะแรงและเห็นผลกว่า แต่ก็หมดฤทธิ์เร็ว ให้ฉีดพ่นเพิ่ม เวลากลิ่นพริกจาง ขิงก็เป็นเครื่องเทศกลิ่นฉุนอีกอย่างที่ใช้ไล่แมลงวันได้ ให้ใช้แทนถ้าไม่มีพริกป่น อีกวิธีธรรมชาติที่ใช้ไล่แมลงวัน แถมเอาไปทำอาหารได้ด้วย คือปลูกพืชกลิ่นฉุน สมุนไพรอย่างลาเวนเดอร์ ตะไคร้ โหระพา สะระแหน่ พวกนี้ใช้ได้ทั้งนั้น ให้ปลูกเป็นแปลงไว้บริเวณที่แมลงวันชุม เช่น แถวประตูบ้าน หน้าต่าง สวนผลไม้ และแถวน้ำนิ่ง รวมถึงบริเวณที่คุณชอบไปนั่งรับลม  ถ้าจะปลูกสมุนไพร ให้ใช้ดินที่มีค่ากรดด่างเป็นกลาง หรือดินสำหรับปลูกไม้กระถาง รวมถึงปลูกในกระบะหรือกระถางเล็กๆ ไม่ก็ทำเป็นแปลงดินไว้ ดินต้องระบายน้ำดี ได้รับแสงแดดวันละประมาณ 6 ชั่วโมง สมุนไพรที่ว่ามา ไม่ได้มีพิษ ปลูกติดบ้านได้ ไม่เป็นไร จะวางเป็นกระบะเล็กๆ ที่ขอบหน้าต่างก็ยังได้ หาถุงผ้ากระสอบเล็กๆ หรือถุงหอม แล้วยัดไส้ด้วยสมุนไพรที่ชอบ ที่แนะนำคือกานพลู แต่จะใช้โหระพากับตะไคร้แทนก็ได้เหมือนกัน ยัดไส้แล้วเอาถุงสมุนไพรนี้ไปวางตามจุดที่ต้องการ เช่น ในตู้กับข้าว แต่จะเห็นผลที่สุด ถ้าเป็นที่อับ ลมไม่พัดแรงจนกลิ่นจาง ถ้าเริ่มไล่แมลงวันไม่ได้ผล ต้องหมั่นเปลี่ยนสมุนไพร พอกลิ่นเริ่มจาง ให้ทิ้งไส้เก่า แล้วยัดไส้สมุนไพรใหม่ แมลงวันตัวจิ๋วที่มากวนใจ ทนพัดลมเบอร์แรงไม่ได้แน่นอน อย่างถ้าจัดงานเลี้ยง ก็จ่อพัดลมไปทางแขกกับโต๊ะอาหารซะเลย แบบนี้มากวนใจคุณไม่ได้แน่ เพราะแค่พยุงตัวต้านแรงลมก็ยากแล้ว วิธีนี้ใช้ในบ้านก็ได้ โดยเปิดพัดลมเพดานในห้องที่มีแมลงวัน แต่ข้อเสียคือช่วยไล่แมลงวันได้ชั่วคราวเท่านั้น ถ้าอยากกำจัด ต้องใช้กับดักหรือเครื่องดูดฝุ่นแทน สเปรย์ฉีดแมลงวันสำเร็จรูปที่เป็นสารเคมี จะเห็นผลเร็วและดีกว่า แต่ข้อเสียคือเป็นพิษต่อทั้งคนและสัตว์เลี้ยง แนะนำให้ใช้สเปรย์ที่มี Pyrethrum แล้วฉีดพ่นบริเวณที่แมลงวันชุม ป้องกันไว้ก่อนโดยสวมหน้ากากกันสารพิษ ให้ฉีดพ่นซ้ำตามขั้นตอนไม่เกิน 2 อาทิตย์ ถึงจะแน่ใจว่าปลอดแมลงวัน  สารเคมีในสเปรย์ค่อนข้างแรง ต้องกันพื้นที่ไว้ก่อน อย่าให้ทั้งคนและสัตว์เลี้ยงเข้ามาในบริเวณนี้หลายๆ ชั่วโมง และอากาศต้องถ่ายเท ถ้าแมลงวันไม่มากนัก ไม่แนะนำให้ใช้สารเคมี ลองทำกับดักด้วยวิธีธรรมชาติดูก่อน อย่างแมลงวันผลไม้ ก็จัดการได้ง่ายๆ แค่ล่อด้วยน้ำหวานแล้วรอบินมาติดกับ ขยะนี่แหละแหล่งอาหารอันดับ 1 ของแมลงวัน ซึ่งเป็นไปไม่ได้ ที่จะไม่มีขยะหรือถังขยะในบ้านเลย เพราะงั้นทำได้แค่เก็บขยะบ่อยๆ มัดปากถุงดำ และปิดฝาถังขยะให้มิดชิด เท่านี้ก็ป้องกันแมลงวันตอมได้แล้ว!  อย่าทิ้งขยะลงถังตรงๆ ให้ใส่ถุงดำก่อน ถังขยะจะได้สะอาดอยู่เสมอ แต่ก็ต้องหมั่นเปลี่ยนถุงดำ และล้างถังขยะเป็นประจำ ตอนเปลี่ยนถุงดำ เช็คด้วยว่าในถังขยะมีคราบเลอะหรือสิ่งสกปรกตกค้างหรือเปล่า เพราะบางทีเศษอาหารก็หล่นอยู่ในถังหรือข้างถังขยะ แล้วไม่ทันสังเกต ถ้าเห็นแมลงวันมาตอมถังขยะสะอาดที่ปิดฝาไว้ เป็นไปได้มากว่ามีคราบหรือเศษขยะที่คลาดสายตาไป อย่าวางทิ้งไว้ ให้กลายเป็นแหล่งอาหารชั้นดีของแมลงวัน อาหารที่จะเก็บไว้ ให้ใส่ในภาชนะปิดมิดชิด จากนั้นแช่ตู้เย็นหรือเก็บในตู้กับข้าวก็แล้วแต่ชนิดของอาหาร ถ้าอาหารหมดอายุหรือเริ่มเปลี่ยนสภาพ ก็ให้รีบทิ้งไปก่อนจะเน่าเสียจนเรียกแมลงวันมา ระวังพวกอาหารกินเหลือ! แมลงวันชอบมาก พวกน้ำหวานและของบูด เลยใช้เป็นเหยื่อล่อแมลงวันได้ ลองใช้ดู! ถ้าน้ำอะไรหก จะสังเกตเห็นง่าย ให้รีบใช้ทิชชู่เช็ด แต่เศษอาหารต่างๆ อาจหลงตาไปได้ เช่น อะไรผงๆ เศษขนมปัง พวกนี้คลาดสายตาได้ง่าย ต้องหมั่นเช็คตามสถานที่ต่างๆ เช่น ใต้เตา เผื่อมีเศษอาหารเย็นของเมื่อวาน ถ้าหมั่นสำรวจและทำความสะอาด แมลงวันก็จะปราศจากแหล่งอาหาร ไม่มากวนใจ แมลงวันชอบของเสียในที่ชื้นแฉะ ต้องเช็คตามท่อน้ำทิ้ง ในเครื่องล้างจาน และใต้เครื่องครัวต่างๆ ที่มักชื้นแฉะและมีเศษอาหารตกค้างได้ง่าย ให้หมั่นทำความสะอาดบริเวณที่ว่าเป็นประจำ เพื่อป้องกันไม่ให้กลายเป็นแหล่งอาหารของแมลงวัน จะกันแมลงวันไม่ให้เข้าบ้านได้ ต้องหาช่องที่แมลงวันเข้ามาซะก่อน ถึงบ้านจะสวยดูดีแค่ไหน แต่ยังไงทุกบ้านก็ต้องมีช่องมีรูตามกำแพงและฉนวนกันความร้อนจนได้ ให้มองหารอยแตกหรือช่อง/รูตามจุดต่างๆ ในบ้าน แล้วอุดด้วยยาแนว แถบยาง และมุ้งลวด  อย่าเปิดประตูหน้าต่างทิ้งไว้ พอมีมุ้งลวดแล้ว ถ้าร้อนก็เปิดหน้าต่างให้ลมผ่านได้แบบไม่ต้องกลัวแมลงวันบุกบ้าน จุดที่ควรดูแลให้ดี คือรอยต่อของกำแพงหรือผนัง เพราะมักมีร่องหรือช่องว่างที่ต้องอุด ให้บีบยาแนวเท่าเม็ดลูกปัด แล้วอุดให้เรียบร้อย ระวังพวกแอ่งน้ำ บ่อน้ำ หรือน้ำขังหลังฝนตก โดยเฉพาะน้ำในถัง น้ำนก และอื่นๆ ที่น้ำนิ่ง ต้องหมั่นทำความสะอาดให้แห้ง แมลงวันจะได้ไม่มากินน้ำ  ถ้าไม่อยากให้มีน้ำขังตามพื้น ต้องทำทางลาด ระบายอากาศ หรือผสมทรายเข้าไป รวมถึงหมั่นตัดหญ้าเพื่อลดปริมาณน้ำใต้ใบหญ้า ระวังจุดที่อับชื้น เช่น ท่อน้ำทิ้งหรือท่อรั่ว ต้องทำความสะอาดและซ่อมแซม เพื่อให้บ้านแห้งสะอาดอยู่เสมอ คนส่วนใหญ่คาดไม่ถึงว่าใบไม้ที่ร่วงเป็นกองจะดึงดูดแมลงวันมาได้ แต่ก็เป็นไปแล้ว เพราะงั้นต้องหมั่นกวาดใบไม้ เก็บขี้หมา/แมว และเศษอาหารต่างๆ อย่าทิ้งไว้นาน ถ้าสนามหญ้าของบ้านสะอาดดี แมลงวันก็จะไม่มากวนใจ ใครเก็บใบไม้ทำปุ๋ยหมัก ต้องให้ห่างตัวบ้านอย่างน้อย 6 เมตร (20 ฟุต) แมลงวันจะได้ไม่เข้าบ้าน
ง่ายที่สุดคือใช้เครื่องดูดฝุ่นจับแมลงวันในห้อง. ดักด้วยน้ำยาล้างจาน ถ้าอยากล่อให้แมลงวันออกไปจากบ้าน. ใช้กรวยกรอกดักแมลงวันเล็กๆ ไม่ให้หนีได้. ห้อยกระดาษดักแมลงวัน ถ้าไม่อยากให้แมลงวันบินมาเกาะ. ห้อยที่ช็อตแมลงวันแบบไฟฟ้า. ผสมน้ำกับพริกป่น ทำสเปรย์ไล่แมลงวันสูตรธรรมชาติ. ปลูกสมุนไพรกลิ่นฉุน เช่น โหระพา ไว้ใกล้ๆ ทางเข้าบ้าน. ทำถุงสมุนไพรกันแมลงวันเข้าตู้กับข้าว. เปิดพัดลมแรงๆ ไล่แมลงวันนอกบ้าน. ฉีดสเปรย์สารเคมีถ้าแมลงวันชุมเป็นพิเศษ. มัดปากถุงขยะแล้วปิดฝาถังขยะให้มิดชิด. เก็บอาหารในภาชนะปิดมิดชิด ส่วนอาหารเน่าเสียให้รีบทิ้ง. คราบเลอะเทอะให้รีบทำความสะอาด. ซ่อมมุ้งลวด อุดรูตามจุดต่างๆ ในบ้าน. ระบายน้ำขัง อย่าปล่อยให้มีน้ำค้างอยู่. กวาดใบไม้และกวาดขยะรอบๆ บ้าน.
https://www.wikihow.com/Get-Rid-of-Flies https://www.wikihow.com/Get-Rid-of-Flies https://www.wikihow.com/Get-Rid-of-Flies
Trapping and Catching Flies Repelling and Poisoning Flies Cleaning and Securing Your Home